Rapport mill-Kummissjoni lill-Parlament Ewropew u lill-Kunsill dwar l-implimentazzjoni tar-regolament tal-Kunsill (KE) Nru 814/2000 dwar il-miżuri ta' tagħrif li għandhom x'jaqsmu mal-politika agrikola komuni {SEC(2007)800} /* KUMM/2007/0324 finali */





[pic] | KUMMISSJONI TAL-KOMUNITAJIET EWROPEJ | Brussel 13.6.2007 KUMM(2007) 324 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE) Nru 814/2000 dwar il-miżuri ta' tagħrif li għandhom x'jaqsmu mal-politika agrikola komuni {SEC(2007)800} RAPPORT MILL-KUMMISSJONILILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE) Nru 814/2000dwar il-miżuri ta' tagħrif li għandhom x'jaqsmu mal-politika agrikola komuni L-EWWEL PARTI MIżURI MIR-REGOLAMENT TAL-KUNSILL (KE) NRU 814/2000 I. Introduzzjoni Dan ir-rapport jikkonċerna l-implimentazzjoni tar-Regolament tal-Kunsill (KE) Nru 814/2000 għas-snin 2003–2006. L-għanijiet tal-miżuri ta' tagħrif li għandhom x'jaqsmu mal-politika agrikola komuni kif definiti bir-Regolament (KE) Nru 814/2000 huma: biex jgħinu jispjegaw il-PAK kif ukoll jimplimentawha u jiżviluppawha, | jippromwovu l-Mudell Ewropew ta' l-Agrikoltura u jgħinu lill-poplu jifhimha, | jipprovdu tagħrif lill-bdiewa u oħrajn li joqgħodu fiż-żoni rurali, | iqajmu għarfien pubbliku dwar il-kwistjonijiet u l-għanijiet tal-PAK. | - L-azzjonijiet jaqgħu taħt żewġ kategoriji: dawk mressqa minn organizzazzjonijiet ta' parti terza għall-kofinanzjament mill-FAEGG li jistgħu jieħdu l-forma jew ta' programmi jew ta' miżuri speċifiċi, | dawk li jsiru fuq l-inizjattiva tal-Kummissjoni u jiġu ffinanzjati b'rata ta' 100% mill-FAEGG ("azzjonijiet diretti"). | - Il-Kunsill iddeċieda (Artikolu 8 tar-Regolament (KE) Nru 814/2000) li għandu jiġi ppreżentat rapport dwar l-implimentazzjoni tar-Regolament lill-Parlament Ewropew u lill-Kunsill kull sentejn. Dan huwa it-tieni rapport bħal dan. L-ewwel rapport li jkopri l-perjodu 2000–2002 kien ippreżentat f'Mejju 2003[1] L-iżvilupp tal-miżuri ta' implimentazzjoni li stipulaw ir-regoli ddettaljati għall-applikazzjoni tar-Regolament (KE) Nru 814/2000 u b'mod partikolari, dawk li jikkonċernaw l-għotjiet li jingħataw lill-partijiet terzi, ġie deskrittfir-rapport ta' Mejju 2003. Sadanittant, kien hemm tibdil żgħir tekniku ieħor fir-regoli ta' implimentazzjoni[2] Il-preżentazzjoni ta' dan ir-rapport lill-Parlament Ewropow u lill-Kunsill, oriġinarjament kienet skedata għal Diċembru 2005. Din ġiet ittardjata biex tilħaq titlesta l-evalwazzjoni tal-miżuri adottati skond dan ir-Regolament li twettqet fi ħdan il-qafas speċifiku tal-' politika ta' evalwazzjoni tal-Kummissjoni għall-perjodu 2000–2005 u biex tippermetti lill-Kummissjoni tqis il-konklużjonijiet ta' din l-evalwazzjoni[3] It-test sħiħ kif ukoll is-sinteżi qegħdin fuq il-websajt ta' l-Europa: http://ec.europa.eu/agriculture/eval/reports/cap_info/index_en.htm. L-annessi u l-lista ta' l-abbrevjazzjonijiet imsemmija fit-test qegħdin fid-Dokument ta' Ħidma tal-Persunal tal-Kummissjoni. II. Baġit Għall-perjodu 2003–2006, kienu disponibbli EUR 6.5 miljun kull sena għal miżuri ta' tagħrif skond il-linja B1-382 (kif kienet magħrufa fl-2003), u b'segwitu tal-bidliet fil-linja tan-nomenklatura 05 08 06 għas-snin tal-baġit 2004–2006. Id-diżaggregazzjoni bejn l-azzjonijiet meħuda min-naħa tal-Kummissjoni u azzjonijiet meħuda minn organizzazzjonijiet ta' partijiet terzi (għotjiet) kien kif ġej: 2003: azzjonijiet diretti (2 500 000) (38%) – għotjiet (4 000 000) (62%),2004: azzjonijiet diretti (2 500 000) (38%) – għotjiet (4 000 000) (62%),2005: azzjonijiet diretti (3 000 000) (46%) – għotjiet (3 500 000) (54%),2006: azzjonijiet diretti (3 700 000) (57%) – għotjiet (2 800 000) (43%), Madankollu, għajr għas-sena 2006, li fiha kien hemm żieda qawwija fid-dħul, l-ammonti li ntnefqu kienu ferm inqas mill-baġits annwali (l-eżekuzzjoni laħqet l-64% fl-2003, 51% fl-2004, 61% fl-2005, u 98% fl-2006; ara d-dettalji fit-Tabella 2, taħt punt numru IV). L-assorbiment limitat tal-possibilitajiet ta' fondi kien dovut prinċipalment għan-nuqqas ta' nfiq tal-baġit kollu allokat għall-għotjiet. Minħabba li ħafna mill-applikazzjonijiet għall-għoti ta' għajnuna kellhom xi żbalji jew kienu ta' kwalità fqira, parti żgħira biss mill-proġetti laħqu r-rekwiżiti kollha (l-eliġibilità, l-esklużjoni, l-għażla, u l-kriterji ta' l-għoti). Sabiex jittejjeb l-użu tal-baġit allokat għall-għotjiet, u wara analiżi ta' l-iktar żbalji komuni fost l-applikanti, is-sejħiet għall-proposti 2005/C 252/06[4] dwar azzjonijiet kofinanzjati fl-eżerċizzju ta' l-2006, u 2006/C 236/07[5] dwar azzjonijiet ikkofinanzjati fl-eżerċizzju ta' l-2007, ġew ikkonformati iktar, u l-kliem ġie ċċarat sabiex jgħin lill-applikanti jevitaw żbalji bħal dawn. Is-suċċess ta' dawn l-isforzi huwa rifless fiż-żieda ferm konsiderevoli fl-użu tal-baġit allokat għall-għotjiet fl-eżerċizzju ta' l-2006. III. Id-diżaggregazzjoni ta' l-azzjonijiet iffinanzjati (f'termini ta' krediti ta' impenji) L-ewwel rapport dwar ir-Regolament tal-Kunsill (KE) Nru 814/2000 iddeskriva kif fil-perjodu 2000–2002, il-Kummissjoni kienet tejbet gradwalment ir-regoli li jikkontrollaw il-miżuri li jitwettqu. Innota wkoll li r-reviżjoni tar-regoli ta' implimentazzjoni fir-Regolament tal-Kummissjoni (KE) Nru 2208/2002 li ggwida l-attività ta' l-għotjiet fil-perjodu 2003–2006[6] Dan għamel titjib sinifikanti fl-iskema: simplifikazzjoni, iktar trasparenza, evalwazzjoni aħjar ta' l-azzjonijiet ta' tagħrif proposti, definizzjoni aħjar tal-messaġġi għall-komunikazzjoni u tqassim aħjar. Is-sejħa annwali għal proposti ġiet irfinuta u żviluppata progressivament, b'rispons għall-klima politika ġdida li l-PAK kienet qed topera fiha. Kien hemm enfasi qawwi biex il-bdiewa u l-pubbliku ġenerali jsiru jafu dwar it-tibdil fid-direzzjoni politika, b'mod partikolari r-riforma ta' l-2003 u r-riformi relatati sussegwenti. 1. Għotjiet (azzjonijiet ta' komunikazzjoni li ttieħdu fuq l-inizjattiva ta' l-organizzazzjonijiet tal-partijiet terzi) Fil-perjodu ta' rapportaġġ, il-Kummissjoni għamlet użu mil-linja tal-baġit biex tikkofinanzja serje ta' miżuri fosthom seminars, konferenzi, pubblikazzjonijiet, skambji ta' żjajjar, kif ukoll attivitajiet oħra, li kollha għenu, - b'mod dirett jew indirett – biex iċ-ċittadini ta' l-UE jifhmu l-PAK aħjar. Ġew permessi żewġ tipi ta' miżuri – miżuri speċifiċi ta' informazzjoni u programmi ta' ħidma annwali. Miżura speċifika ta' informazzjoni hija avveniment informattiv u indipendenti, li ma jieħux fit-tul, organizzat abbażi ta' baġit uniku. Eżempji ta' miżuri speċifiċi fil-perjodu ta' rapportaġġ huma konferenza waħda, jew seminar wieħed, eċċ. Programm ta' ħidma annwali huwa sett ta' bejn tnejn u ħames miżuri speċifiċi ta' informazzjoni. Ir-rata massima ta' finanzjament għall-miżuri msemmija hawn fuq hija ta' 50% ta' l-ispejjeż eliġibbli. Madankollu, ir-rata tista' tiżdied sa 75% f'każijiet eċċezzjonali, kif speċifikat fir-Regolament ta' implimentazzjoni, u ddefinit fis-sejħa għal proposti. Fil-perjodu tar-rapportaġġ, ġew ikkofinanzjati 35 programm u 70 azzjonijiet speċifiċi. Għandu jiġi nnutat li kull programm jinkludi għadd ta' azzjonijiet u li l-35 programmi ffinanzjati kien fihom 99 azzjonijiet speċifiċi li jwasslu għal total globali ta' 169 azzjonijiet għall-erba' snin. L-għotjiet ġew mogħtija lil 121 konferenzi u seminars, 11-il żjara, 22 pubblikazzjonijiet, 11-il produzzjoni awdjoviżwali u 4 portali tal-Web. It-tabella ta' hawn taħt tindika l-għadd ta' applikazzjonijiet li wasslu u ġew aċċettati, għal kull Stat Membru. It-Tabella I [pic] L-Anness 1 jagħti deskrizzjoni qasira ta' l-għotjiet fil-perjodu ta' rapportaġġ. Id-dettalji fuq l-għotjiet individwali jinstabu fil-websajt ta' l-Europa: http://ec.europa.eu/agriculture/grants/capinfo/index_en.htm Huwa importanti li jkun enfasizzat li għadd konsiderevoli ta' azzjonijiet ikkofinanzjati laħħqu udjenza akbar, lil hinn mill-parteċipanti li hemm bħalissa, grazzi għall-effett multipliku ta' l-istampa speċjalizzata u l-medja. Dan jirrifletti ż-żieda fl-enfasi li saret fis-snin reċenti fis-sejħiet għal proposti fuq it-tixrid aħjar tal-messaġġi u fuq il-ħtieġa li l-applikanti jiddefinixxu l-pjanijiet tal-medja, fosthom l-udjenzi fil-mira. Kif ġara fil-passat, ħafna benefiċjarji ta' l-għotjiet kienu jinsabu fil-Belġju, fejn l-iktar organizzazzjonijiet soċjoprofessjonali prominenti fil-livell ta' l-UE (fosthom il-COPA-COGECA, il-AEFPR, u s-CEJA) għandhom il-kwartieri ġenerali tagħhom. Għadd kbir ta' miżuri bħal dawn ġew implimentati wkoll fl-Italja u fi Spanja. Dan jirrifletti l-livell għoli kontinwu ta' applikazzjonijiet minn dawn il-pajjiżi. Fl-2003–2006, kompla jkun hemm relattivament ftit applikazzjonijiet mill-parti tat-tramuntana ta' l-UE-15. Mit-tkabbir 'l hawn, l-għadd ta' applikazzjonijiet mill-Istati Membri ġodda kien qed ikun baxx ħafna. Is-servizzi tal-Kummissjoni qed jirriflettu fuq ir-raġunijiet li jista' jkun hemm għal din il-qagħda, u se jaraw liema mezzi minbarra l-pubblikazzjoni tas-sejħa annwali għall-proposti fil-Ġurnal Uffiċjali tal-Komunitajiet Ewropej u fuq il-Websajt Europa, jista' jkun xieraq li jintużaw biex tinkiseb iktar pubbliċità għas-sejħiet għall-proposti. F'dan il-kuntest, se tingħata attenzjoni partikolari għall-ispeċifitajiet ta' l-Istati Membri ġodda. Fl-2003–2006, ingħataw għotjiet inter alia lil seminars u konferenzi dwar il-PAK u l-implimentazzjoni tar-riforma tal-PAK, id-WTO u l-iżvilupp rurali. Dawn jinkludu fosthom għadd ta' konferenzi li jesploraw temi li jinvolvu l-agrikoltura u s-soċjeta' ġenerali, kif ukoll it-tkabbir. Entitajiet individwali li rnexxilhom jiksbu l-għotjiet matul dan il-perjdu jinkludu organizzazzjonijiet ta' l-ambjent u l-iżvilupp rurali bħad-WWF u l-EUROMONTANA. Barra mill-benefiċjarji tradizzjonali bħas-COPA-COGECA u s-CEJA, inter alia kellhom suċċess ukoll l-awtoritajiet reġjonali u lokali fl-Istati Membri, l-organizzazzjonijiet tal-medja, u l-organizzazzjonijiet nazzjonali tal-bdiewa (ħafna drabi membri ta' l-entitajiet fil-livell ta' l-UE, kif kienu xi entitajiet akkademiċi wkoll. Bħala parti mill-azzjonijiet ikkofinanzjati, il-benefiċjarji għamlu użu mill-possibilità li jinvolvu iktar organizzazzjonijiet bħala partenarjati fl-eżekuzzjoni tal-proġetti. Kif issemma qabel, fil-perjodu 2003–2006, il-proċeduri għall-valutazzjoni u l-evalwazzjoni ta' l-għotjiet ġew imtejba. Ir-rekwiżiti dwar evalwazzjonijiet ex-ante u ex-post ġew irfinati iktar fis-sejħiet annwali għall-proposti. Għandu jitfakkar ukoll li l-obbligi tal-benefiċjarji dwar l-awtoevalwazzjoni ta' l-azzjonijiet tagħhom jiffurmaw parti mill-ftehimiet ta' l-għotjiet individwali konklużi bejn il-Kummissjoni u l-benefiċjarji. L-għotjiet ingħataw wara proċedura ta' għażla rigoruża. Bħalissa, l-istrateġija ta' komunikazzjoni tad-DĠ timmira li ssaħħaħ il-kapaċità tagħha biex tkejjel u tivvaluta l-impatt ta' l-azzjonijiet ta' informazzjoni tagħha. Rapporti dwar l-implimentazzjoni ta' l-għotjiet qed jiġu analizzati llum, u bl-istess mod fil-futur, bil-ħsieb li jitqies l-impatt globali miksub. Dan huwa wkoll konformi mar-riżultati ta' l-evalwazzjoni esterna, u l-għanijiet tar-Regolament. 2. Azzjonijiet ta' komunikazzjoni meħuda fuq l-inizjattiva tal-Kummissjoni Fl-2003–2006, bħal fil-perjodu preċedenti, kien hemm għadd sinifikanti ta' azzjonijiet iffinanzjati fuq l-inizjattiva tal-Kummissjoni, li ħafna drabi twettqu b'għajnuna teknika esterna. Fl-2003 u l-2004 madwar 38% mill-baġit ġie allokat għal dawn il-miżuri, u dan żdied għal 46% fl-2005 u 57% għall-2006. L-Anness II jagħti dettalji ta' l-inizjattivi ta' komunikazzjoni kollha li ħadet il-Kummissjoni fil-perjodu 2003–2006 kif ukoll ta' l-ispejjeż għalihom. Konferenzi/seminars L-organizzazzjoni ta' konferenzi u seminars kompliet tkun attività ewlenija. Din il-kategorija tinkludi attivitajiet bħal seduti, seminars għal gruppi speċifiċi (ġurnalisti, organizzazzjonijiet tal-konsumatur, eċċ), konferenzi ta' l-UE u internazzjonali. Fl-2003–2006, kien hemm xejra li dejjem aktar deċiża min-naħa tal-Kummissjoni lejn djalogu profond mal-partijiet interessati, fil-firxa kollha tal-politiki ta' l-UE. B'konsegwenza, iġġedded l-enfasi fuq l-involviment ta' firxa wiesgħa ta' organizzazzjonijiet tas-soċjetà ċivili f'konferenzi u seminars. Żdiedet il-kooperazzjoni ma' istituzzjonijiet oħra, bħal pereżempju, fil-konferenza fuq il-bdiewa żgħar organizzata b'mod konġunt mill-Kummissjoni u l-Parlament Ewropew f'Jannar ta' l-2005; kif ukoll il-konferenza fuq "Il-koeżistenza ta' uċuh ta' l-art immodifkati ġenetikament, konvenzjonali u organiċi – il-libertà ta' l-għażla" mill-4-6 ta' April fi Vjenna, li kien organizzat flimkien mal-presidenza Awstriaka ta' l-UE. Kien hemm ukoll enfasi qawwija fuq it-tħejjija għat-tkabbir. Il-parteċipazzjoni/posti(stands) fil-fieri Dan il-fokus fuq is-soċjetà ċivili, u li jinvolvi l-entitajiet kollha interessati; l-enfasi tal-Kummissjoni mill-2005 fuq "nixtru lokali", f'dawn is-snin kompliet tinfluwenza dejjem aktar l-organizzazzjoni tal-parteċipazzjoni regolari tal-Kummissjoni fil-fieri annwali ewlenin bħas- Salon international de l’Agriculture f'Pariġi u l- Internationale Grüne Woche f'Berlin, u l-fieri b'mod ġenerali Il-preżenza frekwenti tal-Kummissarju għall-Agrikoltura u l-Iżvilupp Rurali, Kummissarji oħra, Membri tal-Parlament Ewropew, kif ukoll mexxejja politiċi prinċipali oħra fil-livell nazzjonali u reġjonali, serviet biex il-medja tagħti aktar attenzjoni għall-parteċipazzjoni tal-Kummissjoni fil-fieri. Il-fieri jibqgħu għodda importanti biex jintlaħaq il-pubbliku ġenerali. L-enfasi fuq il-ksib ta' sinerġiji, u t-tfassil ta' messaġġi adegwati immirati għall-pubbliku ġenerali, se jkomplu kif ġie rrakkomandat ukoll fl-evalwazzjoni esterna. Pubblikazzjonijiet Ġiet prodotta firxa ta' pubblikazzjonijiet ta' darba u pubblikazzjonijiet regolari. Ir-riforma tal-PAK, l-iżvilupp rurali u d-WTO, kellhom rwol prominenti, kif fil-passat. Fil-preżent, id-DĠ qed iwettaq analiżi ta' dawn il-pubblikazzjonijiet f'konformità mar-rakkomandazzjonijiet ta' l-evalwazzjoni. Fil-futur, għandu l-għan li jiżviluppa iktar pubblikazzjonijiet online, fosthom ukoll il-provvista ta' materjal li jista' jitfassal biex jilħaq il-ħtiġijiet lokali; dan għandu jikkontribwixxi, inter alia, biex jintlaħqu l-ħtiġijiet lingwistiċi fil-livell lokali. Websajt Il-websajt ta' l-"Agrikoltura u l-Iżvilupp Rurali" zviluppa b'mod rapidu fil-perjodu ta' rapportaġġ, prinċipalment bħala sors importanti ta' informazzjoni speċjalizzata dwar il-PAK u l-Iżvilupp Rurali. Minn evalwazzjoni reċenti ħareġ li l-websajt qed jintuża b'mod wiesa' fost organizzazzjonijiet ewlenin tal-partijiet interessati bħala sors ta' informazzjoni. Sar ukoll pass sinifikanti lejn iżjed trasparenza fuq il-PAK: ġie ppubblikat kapitolu li jiggwida lil dawk interessati, għal websajts ta' l-Istati Membri b'tagħrif dwar il-benefiċjarji tal-ħlasijiet tal-PAK. Ta' min jinnota wkoll it-tnedija fil-bidu ta' l-2007 tal-web log tal-Kummissarju Fischer Boel li juża mezz ta' kommunikazzjoni ġdid li qed jikber bil-ħeffa. Is-servizz tal-posta elettronika "Agriculture Newsdigest" li twaqqaf fl-2002, issa qed jintbagħat regolarment lil aktar minn 14 000 abbonat madwar id-dinja kollha. Jidher ċar li l-websajt bħala mezz ta' komunikazzjoni għandu potenzjal konsiderevoli biex jiżviluppa, u anke biex jilħaq udjenzi ġodda u iżgħar fl-età minn fost il-pubbliku ġenerali. L-istrateġija attwali ta' komunikazzjoni tad-DĠ tipprevedi iktar żvilupp tal-komunikazzjoni bbażata fuq l-internet, l-iktar permezz ta' l-użu ta' għodda interattiva. Stħarriġ ta' l-opinjoni Id-DĠ Agrikoltura kompla jistħarreġ l-opinjoni taċ-ċittadini Ewropej dwar il-PAK u l-iżvilupp rurali b'mod regolari. Dan l-aħħar irreveda l-mistoqsijiet tiegħu fl-istħarriġ tal-Eurobarometer sabiex itejjeb il-kapaċità tiegħu li jkejjel l-għarfien tal-politika u biex ikun jista' jiddefinixxi gruppi mmirati differenti minn fost il-pubbliku ġenerali. Dan huwa konformi wkoll mar-rakkomandazzjonijiet ta' l-evalwazzjoni esterna. Żjajjar Minħabba l-potenzjal tiegħu li jilħaq il-pubbliku ġenerali, qed tingħata iktar pubbliċità għall-programm ta' żjajjar tad-DĠ, kemm fuq l-Internet u kemm fost il-kulleġġi u l-universitajiet interessati. Dan huwa konformi wkoll mar-rakkomandazzjonijiet ta' l-evalwazzjoni esterna. IV. Il-proporzjon ta' l-infiq (impenji u pagamenti) bejn l-għotjiet fuq l-inizjattiva tal-partijiet terzi u azzjonijiet ta' tagħrif fuq l-inizjattiva tal-Kummissjoni Tabella 2 | Linja tal-baġit 05.0806: Impenji u ħlasijiet 2003–2006 | 2003 | 2004 | 2005 | 2006 | 2003–2006 | (**) | Marbuta mas-sena ta' impenn u s-sena ta' wara (ir-regola n+1). | Anness II: | Id-diżaggregazzjoni ta' azzjonijiet diretti mill-Kummissjoni 2003–2006 | Anness III: | Lista ta' taqsiriet. | [1] Rapport mill-Kummissjoni lill-Parlament Ewropew u lill-Kunsill dwar l-implimentazzjoni tar-Regolament tal-Kunsill (KE) Nru 814/200 dwar miżuri ta' tagħrif li għandhom x'jaqsmu mal-politika agrikola komuni (KUMM(2003) 235 finali tat-8.5.2003). [2] Ir-Regolament tal-Kummissjoni (KE) Nru 1820/2004 ta' l-20 ta' Ottubru 2004 li jemenda r-Regolament (KE) Nru 2208/2002 tat-12 ta’ Diċembru 2002 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 814/2000 dwar miżuri ta’ informazzjoni in konnessjoni mal-politika agrikola komuni (ĠU L 320, 21.10.2004, p. 14). [3] Il-Kummissjoni Ewropea, DĠ AGRI Kuntratt AGRI 2005/0421, Evalwazzjoni tal-Politika ta' Tagħrif dwar il-Politika Agrikola Komuni, Diċembru 2006. [4] ĠU C 252, 12.10.2005, p. 28. [5] ĠU C 236, 30.9.2006, p. 71. [6] Ir-Regolament tal-Kummissjoni (KE) Nru 2208/2002 tat-12 ta’ Diċembru 2002 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 814/2000 dwar miżuri ta’ informazzjoni in konnessjoni mal-politika agrikola komuni (ĠU L 337, 13.12.2002, p. 21). [7] Komunikazzjoni lill-Kummissjoni "Pjan ta' Azzjoni għat-Titjib ta' l-Ewropa li Tikkomunika min-naħa tal-Kummissjoni" (SEC(2005) 985) ta' l-20 ta' Lulju 2005 [Traduzzjoni mhux uffiċjali].